En kongelig affære

En kongelig affære er et dansk drama fra 2012 regissert av Nikolaj Arcel med Lars von Trier som konsulent. Filmen handler om forholdet mellom dronning Caroline Mathilde, hennes mann Christian VII og kongens livlege Struensee.

Handling 
I filmen spiller Mads Mikkelsen Struensee, Alicia Vikander Caroline Mathilde og Mikkel Boe Følsgaard dronningens ektefelle Christian VII. Settingen er 1770-årene og opplysningstiden, hvor kongens tyske livlege Struensee innleder en lidenskapelig affære med den unge dronningen av Danmark-Norge. Han bruker samtidig forbindelsen til kongen til å iverksette moderne lover etter opplysningstidens prinsipper, hvilket skaffer ham en del fiender, særlig fra adelen.

Den historiske begivenhet er tidligere blant annet gjengitt i det britiske historiske filmdrama The Dictator fra 1935, i Per Olov Enquists populære roman Livlegens besøk fra 1999, samt i operaen fra 2010 med samme navn og musikk av Bo Holten.

Mottagelse 
I februar 2012 ble filmen vist på Berlinalen i Berlin, og mottok der en sølvbjørn for beste manuskript samt en sølvbjørn til Mikkel  Følsgaard for hans rolle som kong Christian. En kongelig affære var nominert til Oscar for beste fremmedspråklige film under Den 85. Oscar-utdelingen 24. februar 2013.

Filmen er blitt kritisert for urealistisk skildring av 1700-tallet, samt for å idyllisere de historiske  hovedpersoner. Det har også vært kritikk av historiske unøyaktigheter, som når filmens hovedpersoner drikker te av et Flora Danicastell – et servise som først ble fremstilt etter Struensees død.

Rolleliste 
 Mads Mikkelsen som Johann Friedrich Struensee
 Alicia Vikander som Caroline Mathilde
 Mikkel Boe Følsgaard som Christian VII
 David Dencik som Ove Høegh-Guldberg
 Søren Malling som Hartmann
 Trine Dyrholm som Juliane Marie
 William Jøhnk Nielsen som kronprins Frederik
 Cyron Bjørn Melville som Enevold Brandt
 Rosalinde Mynster som Natasha
 Laura Bro som Louise von Plessen
 Bent Mejding som J.H.E. Bernstorff
 Thomas W. Gabrielsson som Schack Carl Rantzau
 Erika Guntherová som Hoffdame
 Klaus Tange som Minister

Referanser

Eksterne lenker 
 
 

Filmer fra 2012
Danske dramafilmer
Danskspråklige filmer
Filmer regissert av Nikolaj Arcel